**Szent István Egyetem**

**Élelmiszertudományi Kar**

**DJB**

1118 Budapest, Villányi út 29-43.

tel.: +36-1-305-7657

**Közéleti Ösztöndíj kiosztásának szabályai az Élelmiszertudományi Karon**

**1. §**

**Általános rendelkezések**

1. A kari hallgatói normatíva 1,3%- t az Élelmiszertudományi Kar Diákjóléti Bizottsága (továbbiakban ÉTK DJB) közéleti tevékenység díjazására fordítja.
2. Közéleti ösztöndíjat a Kar teljes idejű, nappali tagozatos alap, mester és doktori képzésben résztvevő aktív jogviszonnyal rendelkező hallgatója kaphat, az alábbiakban lefektetett rendszer szerint, amennyiben a hallgatói közéletben kiemelkedő, a tantervi követelményeken túlmutató szerepet vállal.
3. A közéleti ösztöndíj pontrendszer alapján kerül megállapításra az alábbiak szerint:
   1. Évente két alkalommal, két időszakra lehet pályázni.   
      December 1. és május 31. közötti tevékenységgel június elején, a június 1. és november 30. közötti tevékenységgel december elején lehet pályázatot benyújtani.  
      A pályázatokat (a szükséges igazolásokkal együtt) elbírálásra az ÉTK Dékáni Titkárságára kell leadni az ÉTK DJB részére.
   2. A közéleti ösztöndíjra pályázó hallgatók a pályázati adatlapon számolnak be a félévi munkájukról, amelyet papíralapon nyújtanak be.
   3. Minden egyes vállalt feladatkörhöz, feladathoz, illetve tevékenységhez a 3. §-ban meghatározott pontérték társul.
   4. A benyújtott beszámolók megtekinthetőek a Dékáni Titkárságon az ÉTK DJB elnökével való előzetesen leegyeztetett időpontban. A beszámolókat elfogadásuk után a Dékáni Titkárságon az erre a célra rendszeresített irattárolóban meg kell őrizni.
4. A közéleti összegek kiutalásáról az ÉTK DJB elnöke intézkedik.

**2. §**

**A közéleti ösztöndíj számítása**

* + 1. A közéleti ösztöndíj az egymáshoz viszonyított pontok arányában kerül kifizetésre a rendelkezésre álló közéleti ösztöndíj keretből.
    2. Az ÉTK DJB összesíti a hallgatók pontjait, majd megállapítja, hogy a pályázók pontjai mekkora részét képezik az összpontszámnak. Az ÉTK DJB a közéleti ösztöndíj keretet ezen arányok ismeretében osztja szét az érvényes pályázatot benyújtott hallgatók között.

A december 1. és május 31. közötti időszakra a január – május közötti 5 havi hallgatói normatíva 1,3 %-a, a június 1. és november 30. közötti időszakra a június – december közötti 5 havi hallgatói normatíva 1,3 %-a kerül felosztásra.

**3. §**

**Pontrendszer a közéleti ösztöndíj számításához**

|  |  |
| --- | --- |
| 1. **A Hallgatói Önkormányzat, illetve egyéb hallgatói szervezetek üléseire vonatkozó pontozás**   **(pl. hallgatói szervezeti ülések, SZIE HÖK Küldöttgyűlés, Budai Campus HÖK ülés, stb.)** | |
| Aktív részvétel az ülésen – pl. hozzászólás az ülés témájához | 2 pont |
| Részvétel az ülésen, mint előterjesztő | 3 pont |
| Részvétel az ülésen, mint jegyzőkönyvvezető | 4 pont |
| Részvétel az ülésen, mint üléslevezető | 4 pont |
| *Megjegyzés:*   1. *Amennyiben a Választmány/Bizottság/Szervezet bármely tagja nem jelzi előre, hogy nem tud részt venni az ülésen és nem gondoskodik a helyettesítésről (kivételt képez a Választmányi ülés), annak az összesített pontszámából alkalmanként pontlevonás jár, amely mértékéről a Bizottság dönt.* 2. *Amennyiben a pályázó részt vesz a másik kar hallgatói szervezeti/bizottsági ülésén és arról szóbeli/írásbeli beszámolót tart a kari hallgatói szervezeti ülésen, annak az alábbi szempontok szerint adható pont:*   *Részvétel más kar hallgatói szervezeti ülésén 2 pont*  *Részvétel más kar hallgatói bizottsági ülésén 2 pont*   1. *Amennyiben a pályázó Gödöllőn vesz részt ülésen + 2 pont jár*   **Szükséges igazolások:** A fentiekben felsorolt pontokat csak akkor kaphatja meg a pályázó, ha az adott hallgatói szervezet vezetője megküldi elektronikusan az ÉTK DJB elnökének az adott hónapban tartott ülések meghívóját, jegyzőkönyvét és jelenléti ívét. | |
| 1. **A kari, a campus, illetve az egyetemi szervezetek üléseire vonatkozó pontozás** | |
| Kari Tanácson való részvétel | 5 pont |
| Kari Tanács bizottságainak ülésein való részvétel | 5 pont |
| Budai Campus szintű bizottsági üléseken való részvétel | 5 pont |
| Egyetemi szintű bizottsági üléseken való részvétel | 6 pont |
| Szenátuson való részvétel | 7 pont |
| *Megjegyzés:*   1. *Amennyiben a fent felsorolt ülések szavazati jogú tagja nem jelzi előre, hogy nem tud részt venni az ülésen és nem gondoskodik a helyettesítésről, annak az összesített pontszámából alkalmanként pontlevonás jár, amely mértékéről a Bizottság dönt.*   **Szükséges igazolások:** A fentiekben felsorolt pontokat csak akkor kaphatja meg a pályázó, ha arról szóbeli/írásbeli beszámolót tart a kari hallgatói szervezeti ülésen és erről igazolást hoz a kari HÖK elnöktől. | |
| 1. **HÖK irodával kapcsolatos feladatok ellátására vonatkozó pontozás** | |
| Irodaügyelet félfogadási időben  Irodatakarítás  **Szükséges igazolások:** Csak akkor kaphat rá pontot a pályázó, ha a hallgatói szervezet vezetője aláírással és pecséttel ellátott igazolást ad a tevékenységekről. | óránként 1 pont  óránként 1 pont |
| 1. **Rendezvények, események szervezésével kapcsolatos pontozás**   **(pl. gólyabál, Erasmus meghallgatás, konferenciák, Nyílt nap, Educatio kiállítás, üzemlátogatások szervezése, stb.)** | |
| Hallgatói rendezvény, esemény előkészítésében, lebonyolításában való részvétel | óránként 1 pont |
| Hallgatói rendezvény utáni takarítás | óránként 2 pont |
| Szakmai rendezvény, esemény előkészítésében, lebonyolításában való részvétel | óránként 3 pont |
| HÖK Választási Bizottság feladatköreinek ellátása | óránként 3 pont |
| Gólyatábor szervezése kapcsán fellépő elő- és utómunkálatok | óránként 1-10 pont tevékenységi körtől függően |
| *Megjegyzés:*   1. *Amennyiben a pályázó részt kíván venni az adott eseményen (pl. gólyabál), úgy az első 2 óra után pont helyett jutalombelépőt kap. Csak a 2 órán felüli munkaórákért jár a pont.* 2. *Oktatással, tanulmányokkal kapcsolatos képzésekért és csapatépítő jellegű szabadidős tevékenységekért nem jár pont.*   **Szükséges igazolások:** Csak akkor kaphat pontot a pályázó, ha a hallgatói szervezet vezetője az aláírással és pecséttel ellátott jelenléti ívet elküldi az ÉTK DJB elnökének, valamint leigazolja, hogy a résztvevők összesen hány órán keresztül folytatták az adott tevékenységet. | |
| 1. **Egyéb tevékenységekkel kapcsolatos pontozás** | |
| Online felületek kezelése  **Szükséges igazolások:** Csak akkor kaphatja meg a pályázó a pontot, ha beszámolót mellékel, melyben megnevezi az általa kezelt felületet, az elvégzett munkát és ráfordított időt. | óránként 2 pont |
| HÖOK rendezvényen való részvétel  **Szükséges igazolások:** Csak akkor kaphatja meg a pályázó a pontot, ha mellékeli a beszámolóját, valamint igazolást a részvételről. | Vezetőképzők esetén: szekciónként 10 pont  Közgyűlés esetén: alkalmanként 10 pont |
| Szabályzatok, tervezetek véleményezése és írása  **Szükséges igazolások:** A szabályzat elkészítéséért felelős személy igazolása, hogy kik és hány órát töltöttek az elkészítésével. Az igazolásban szerepeljen, hogy milyen szabályzatról van szó. | óránként 3 pont |
| Egyeztetések, megbeszélések  **Szükséges igazolások:** Kari HÖK elnök igazolja | óránként 1 pont |
| Évfolyam felelősi teendők ellátása  **Szükséges igazolások:** Csak akkor kaphatja meg a pályázó a pontot, ha az ÉTK HÖK elnök aláírással és pecséttel ellátott igazolást ad valamint a pályázó írásban beszámol az adott hónapban végzett tevékenységéről. | havonta max. 30 pont |
| Ösztöndíj pályázatokkal kapcsolatos hallgatói tájékoztatás e-mail-ben, amennyiben a levelet másolatban a DJB egy tagja is megkapja | e-mail /0,5 pont |

**Amennyiben a pályázó olyan egyéb közéleti tevékenységet végzett, mely nem szerepel a felsoroltak között, úgy a Bizottság megítélése és döntése alapján kaphat rá pontot.**